Здравейте,


Планирам отварянето на онлайн магазин. Ще регистрирам ЕООД фирма. Не планирам да използвам онлайн плащания, следователно няма да ми трябва и касов апарат. Поръчките ще стават само с пощенски паричен превод или така наречения наложен платеж при куриерите. Не ми е ясно чисто технически как става отчитането и плащането на данъци в такъв случай. Какви документи са ми нужни от куриера, трябва ли ми счетоводител и по какъв начин точно става плащането на данъци? 


Благодаря за съдействитето!




Плащане на данъци
=================

 

Здравейте,


за повече информация относно документите за наложен платеж може да проверите в сайта на всеки куриер, например на сайта на Еконт има подробна информация в тази връзка. От НАП правят проверки на куриерските фирми относно плащанията с наложен платеж, вкл. и на физически лица, затова е препоръчително да наемете счетоводител, който да осчетоводява месечно съответните документи. След като ще регистрирате ЕООД, облагането ще се извършва по реда на Закона за корпоративното подоходно облагане със съставянето на баланс, отчет за приходите и разходите, за паричните потоци и пр. и съответната данъчна декларация.


Поздрави,  

адв. Николина Митова  

тел. 0898 303092


